pythainlp/thai_wikipedia_clean_20230101 huggingface dataset:
ในช่วงที่ออสเตรเลียเป็นอาณานิคมของอังกฤษมักมีการปะทะกันระหว่างชนชั้นอาณานิคมกับชาวพื้นเมืองอยู่บ่อย ๆ โดยข้อมูลที่ได้จากการวิจัยเมื่อปี ค.ศ. 2020 พบว่ามีสถานที่เกือบ 500 แห่งที่เคยมีการฆาตกรรมหมู่ชาวพื้นเมืองเกิดขึ้น ชาวพื้นเมือง 12,361 คนถูกฆ่าและชนชั้นอาณานิคม 204 คนถูกฆ่า และพบอีกว่าเคยเกิดเหตุการณ์ฆาตกรรมหมู่ชาวพื้นเมืองมากถึง 311 ครั้งในช่วง 140 ปีที่ออสเตรเลียเป็นอาณานิคมของอังกฤษ จากเหตุการณ์เหล่านั้นส่งผลให้สูญเสียประชากรชาวพื้นเมืองไปมาก ส่วนชาวพื้นเมืองที่รอดชีวิตส่วนมากก็พิการจนไม่สามารถล่าสัตว์ ทำพิธีกรรมต่าง ๆ หรือแม้กระทั่งป้องกันตนเองได้
ปัจจุบันจำนวนประชากรชาวออสเตรเลียพื้นเมืองเพิ่มขึ้นจากเดิมมากโดยเฉพาะในเมืองหลักและชายฝั่งทิศตะวันออกของออสเตรเลีย นอกจากนี้ยังมีชาวพื้นเมืองบางส่วนที่ยังคงดำรงชีวิตแบบดั้งเดิมอยู่แต่มีไม่มากนัก
ความสัมพันธ์ไทย-อินเดีย
โรคไดออจอินีส
อีบาดัน
อีบาดัน (Ibadan) เป็นเมืองหลวงและเมืองที่มีประชากรมากที่สุดของรัฐโอโย ประเทศไนจีเรีย มีประชากรมากกว่า 3 ล้านคน เป็นเมืองมีประชากรมากเป็นอันดับ 3 ของไนจีเรีย รองจาก เลกอส และคาโน และเป็นเมืองที่มีพื้นที่มากที่สุดของประเทศ เมื่อครั้งที่ไนจีเรียเพิ่งได้รับอิสรภาพในปี ค.ศ. 1960 ถือเป็นเมืองใหญ่ที่สุดและมีประชากรมากที่สุดของประเทศ และเป็นเมืองที่มีประชากรเป็นอันดับ 2 ในแอฟริกา รองจากไคโร
อีบาดันตั้งอยู่ทางทิศตะวันตกเฉียงใต้ของประเทศไนจีเรีย ตั้งอยู่ทางทิศตะวันออกเฉียงเหนือของเลกอสราว และตั้งอยู่ทางทิศตะวันตกเฉียงใต้ของกรุงอาบูจา เมืองหลวงของประเทศ ราว เมืองอีบาดันมีความโดดเด่นด้านการขนส่งสาธารณะ เป็นจุดเชื่อมระหว่างภูมิภาคชายฝั่งกับภูมิภาคแดนหลังเทือกเขา กลุ่มคนที่อาศัยอยู่ในเมืองที่สุด คือ ชาวโยรูบา
อีบาดาน
การกล้ำความถี่
การกล้ำความถี่  เป็นการเข้ารหัสสารสนเทศในคลื่นพาหะวิธีหนึ่ง โดยเปลี่ยนแปลงความถี่และเฟสตามสัญญาณเสียง แต่ไม่เปลี่ยนแปลงแอมพลิจูด มักพบได้ในการกระจายเสียงวิทยุเอฟเอ็มซึ่งเป็นสัญญาณแอนะล็อก ซึ่งมีประโยชน์คือมีอัตราส่วนสัญญาณเสียงต่อคลื่นรบกวน (signal-to-noise ratio) มากขึ้น ทำให้เสียงที่ออกมาชัดเจนยิ่งขึ้น และป้องกันการแทรกสอดกันของคลื่นวิทยุได้ดีกว่าสัญญาณการกล้ำแอมพลิจูดหรือสัญญาณเอเอ็ม ด้วยเหตุนี้สถานีวิทยุส่วนมากจึงมักกระจายเสียงด้วยสัญญาณเอฟเอ็ม
แม่น้ำเมคะ
แม่น้ำเมคะ (, ; ) เป็นแม่น้ำทางตอนเหนือของประเทศพม่า
แม่น้ำเมคะไหลขนานไปกับแม่น้ำเมลิคะ มีต้นน้ำมาจากธารน้ำแข็งเทือกเขาหิมาลัยทางตะวันออกในเขตปกครองตนเองทิเบตของประเทศจีน ที่ละติจูด 28° เหนือ เป็นลำน้ำที่ไม่สามารถล่องเรือได้เพราะมีกระแสน้ำไหลเชี่ยว แม่น้ำเมคะบรรจบกับแม่น้ำเมลิคะที่รัฐกะชีน รวมเป็นแม่น้ำอิรวดี
แม่น้ำนไม
อำไพพร จิตต์ไม่งง
อำไพพร จิตต์ไม่งง ชื่อเล่น แอ้ว เป็นผู้กำกับละครโทรทัศน์ชาวไทย จบการศึกษาจากคณะอักษรศาสตร์ จุฬาลงกรณ์มหาวิทยาลัย รุ่น 52 มีผลงานสร้างชื่อจากการกำกับละครเรื่อง "อุ้มรัก", "สวรรค์เบี่ยง", "สูตรเสน่หา", "เกมร้ายเกมรัก", "แอบรักออนไลน์" และ "สามีตีตรา" ละครทั้งหมดกำกับให้ทางช่อง 3
อำไพพร เริ่มต้นการทำงานจากการกำกับการแสดงละครเวทีมาก่อน จากนั้นเริ่มเป็นโคชการแสดง และเป็นผู้ช่วยผู้กำกับละคร จากนั้นเป็นผู้กำกับละครกับทางช่อง 3 อย่างเรื่อง "สาวฮอตหนุ่มแฮ้ว", "ผู้ชายมือสอง", "บัวปริ่มน้ำ" และอื่น ๆ แต่เริ่มมีชื่อเสียง จากการกำกับการแสดงของคู่พระนาง ธีรเดช วงศ์พัวพันธ์ และแอน ทองประสม ถึง 4 เรื่อง คือ "อุ้มรัก" (2549), "สวรรค์เบี่ยง" (2551), "สูตรเสน่หา" (2552) และ "365 วันแห่งรัก" (2553) จากนั้นได้กำกับละครกับการแสดงคู่พระนาง ณเดชน์ คูกิมิยะ และอุรัสยา เสปอร์บันด์ โดยปี 2554 กำกับเรื่อง "เกมร้ายเกมรัก" ปี 2555 กำกับเรื่อง "ปัญญาชนก้นครัว" ที่แสดงโดย ปริญ สุภารัตน์ และคิมเบอร์ลี แอน เทียมศิริ ปี 2557 กำกับเรื่อง "สามีตีตรา" แสดงโดยธนวรรธน์ วรรธนะภูติ และวรัทยา นิลคูหา ซึ่งทำให้เธอได้รับรางวัลกำกับยอดเยี่ยม นาฏราช ครั้งที่ 6 และ ผู้กำกับละครโทรทัศน์ยอดเยี่ยม รางวัลคมชัดลึกอวอร์ด ครั้งที่ 12 มาครอง
ปี 2558 กำกับเรื่อง "แอบรักออนไลน์" นำแสดงโดยปริญ สุภารัตน์ และคิมเบอร์ลี แอน เทียมศิริ และปี 2561 กลับมาร่วมงานกับคู่ณเดชน์-ญาญ่าอีกครั้งในละครเรื่อง "ลิขิตรัก" และปี 2563 มีผลงานกำกับละครเรื่อง "อกเกือบหักแอบรักคุณสามี"
ปาตานี
ปิออตร์ วรานเกล
ปิออตร์ นีโคลาเยวิช วรานเกล (; 25 เมษายน ค.ศ. 1928) มีฉายาว่า บารอนทมิฬ (чёрный барон) เป็นนายทหารชาวรัสเซียจากภูมิภาคบอลติกเยอรมันในกองทัพบกจักรวรรดิรัสเซียในช่วงต่อมาของสงครามกลางเมืองรัสเซีย เขาเป็นผู้บัญชาการฝ่ายกองทัพขาวต่อต้านบอลเชวิคในทางตอนใต้ของรัสเซีย ภายหลังจากเขาพ่ายแพ้ในสงครามกลางเมืองในปี ค.ศ. 1920 เขาลี้ภัยออกจากรัสเซีย เขาเป็นที่รู้จักในฐานะชาวรัสเซียพลัดถิ่น (ที่เรียกกันว่าผู้อพยพขาว) ที่มีความสำคัญมากที่สุดคนหนึ่ง
สุลต่าน ตวนกู สุลัยมาน ชาห์
อกเกือบหักแอบรักคุณสามี
อกเกือบหักแอบรักคุณสามี เป็นละครโทรทัศน์ไทยแนว โรแมนติก-คอมมิวดี้ สร้างจากบทประพันธ์ชื่อดังของนาวาร้อยกวี ในชื่อเดียวกัน ซึ่งเป็นภาคต่อของ "จนกว่ารักบันดาลใจ" ผลิตโดยบริษัท ทอง เอ็นเตอร์เทนเม้นท์ จำกัด กำกับการแสดงโดยอำไพพร จิตต์ไม่งง เขียนบทโทรทัศน์โดยปณธี นำแสดงโดยปริญ สุภารัตน์ และนิษฐา จิรยั่งยืน ออกอากาศทางช่อง 3 ละครเรื่องนี้ออกอากาศทางช่องออนไลน์ Tencent Video พร้อมกับประเทศไทย โดยตอนแรกออกอากาศ ในวันอังคารที่ 21 เมษายน 2563 สำหรับการนำไปออกอากาศในประเทศจีน มีทั้งพากย์เสียงภาษาจีน และแบบคำบรรยายภาษาจีน
คู่นักแสดงปริญ สุภารัตน์ และนิษฐา จิรยั่งยืน เป็นการแสดงร่วมกันอีกครั้งหลังจากแสดงร่วมกันในเรื่อง "รากนครา" ในเรื่องนี้ปริญต้องลดน้ำหนัก 6 กิโลกรัม เพื่อรับบทนักศึกษา
ละครยังถ่ายทำที่ประเทศพม่า ถ่ายทำที่ 3 เมืองหลักคือ ย่างกุ้ง พุกาม และอินเล ทั้งหมด 6 วัน และถ่ายทำที่ทะเลสาบอินเล ฉากแต่งงานถ่ายทำที่สวนรื่นรมย์ ซอยพัฒนาการ 30 ฉากไซต์ก่อสร้าง ถ่ายที่วนา เรสซิเดนซ์
เพลงประกอบละครเรื่องนี้ได้แก่ "หัวใจสั่งให้รัก"ร้องโดย แพรว คณิตกุล และ "มันดีกว่าที่คิด" ร้องโดย สิงโต นำโชค
สหพันธ์ฟุตบอลลักเซมเบิร์ก
สหพันธ์ฟุตบอลลักเซมเบิร์ก (; , FLF; ) เป็นหน่วยงานที่ดูแลฟุตบอลในประเทศลักเซมเบิร์ก ทั้งลักเซมเบิร์กฟุตบอลลีกและฟุตบอลทีมชาติลักเซมเบิร์ก ที่ตั้งของสหพันธ์อยู่ที่เขตมงแดร์แกงจ์ ทางตอนใต้ของนครลักเซมเบิร์ก
Luxembourg Football Federation
ลักเซมเบิร์กเนชันนัลดิวิชัน
เนชันนัลดิวิชัน (, , ) เป็นลีกฟุตบอลสูงสุดของประเทศลักเซมเบิร์ก ชื่อเดิมของลีกนี้คือ บีจีแอลลีก ซึ่งเคยใช้ชื่อนี้จนถึง ค.ศ. 2011 เหตุผลที่เปลี่ยนชื่อเพราะทางสหพันธ์ฟุตบอลได้ทำข้อตกลงกับผู้สนับสนุนอย่างฟอร์ติสได้สำเร็จ เดิมก่อน ค.ศ. 2006 ลีกนี้มี 12 ทีม แต่ได้เพิ่มเป็น 14 ทีมในฤดูกาล 2006–07 และใช้จำนวนทีมนี้มาจนถึงปัจจุบัน ทีมชนะเลิศล่าสุดคือ เอฟ91 ดูเดลันเก
การแข่งขันจัดขึ้นครั้งแรกในฤดูกาล 1909–10 และได้จัดต่อเนื่องเป็นประจำทุกปี ยกเว้นฤดูกาล 1912–13 กับสี่ฤดูกาลในช่วงสงครามโลกครั้งที่สอง การแข่งขันเคยถูกเรียกว่า ลักเซมเบร์กิชแชมเปียนชิป  จนถึงฤดูกาล 1913–14 นับตั้งแต่ฤดูกาล 1914–15 ถึง 1931–32 ลีกถูกเรียกชื่อใหม่ว่า พรีเมียร์ดิวิชัน  ต่อมาได้ถูกเรียกว่า ดิวิชันออฟออเนอร์  ในช่วงฤดูกาล 1932–33 ถึง 1956–57 และนับตั้งแต่ฤดูกาล 1957–58 เป็นต้นมา การแข่งขันก็ถูกเรียกในชื่อ เนชันนัลดิวิชัน
แอ็ฟ91 ดูดล็องฌ์
แอ็ฟ91 ดูดล็องฌ์  เป็นสโมสรฟุตบอลอาชีพลักเซมเบิร์ก ตั้งอยู่ที่ดูดล็องฌ์ ปัจจุบันลงแข่งขันในลักเซมเบิร์กเนชันนัลดิวิชัน สโมสรก่อตั้งขึ้นใน ค.ศ. 1991 จากการยุบสามสโมสรรวมกัน ได้แก่ อาลีย็องส์ดูดล็องฌ์, สตาดดูดล็องฌ์ และอูว์แอ็ส ดูดล็องฌ์ หากนับเฉพาะผลงานภายในประเทศ สโมสรชนะเลิศเนชันนัลดิวิชัน 15 สมัย และชนะเลิศลักเซมเบิร์กอีก 8 สมัย
แอ็ฟ91 ดูดล็องฌ์ เป็นสโมสรแรกจากลักเซมเบิร์กที่ได้เข้าร่วมแข่งขันในรอบแบ่งกลุ่มของการแข่งขันระดับทวีปยุโรป จากการที่พวกเขาผ่านรอบคัดเลือกและรอบเพลย์ออฟในยูฟ่ายูโรปาลีก ฤดูกาล 2018–19 นอกจากนี้ ในยูโรปาลีกฤดูกาลถัดมา พวกเขากลายเป็นสโมสรแรกจากลักเซมเบิร์กที่มีชัยชนะในรอบแบ่งกลุ่ม โดยชัยชนะนัดแรกของพวกเขาคือการบุกไปเอาชนะอาโปเอลที่ไซปรัส 4–3
ประเทศรวันดาในโอลิมปิกฤดูร้อน 2016
ประเทศรวันดา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติรวันดาได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศเซนต์คิตส์และเนวิสในโอลิมปิกฤดูร้อน 2016
ประเทศเซนต์คิตส์และเนวิส เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซนต์คิตส์และเนวิสได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศเซนต์ลูเชียในโอลิมปิกฤดูร้อน 2016
ประเทศเซนต์ลูเชีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซนต์ลูเชียได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศเซนต์วินเซนต์และเกรนาดีนส์ในโอลิมปิกฤดูร้อน 2016
ประเทศเซนต์วินเซนต์และเกรนาดีนส์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซนต์วินเซนต์และเกรนาดีนส์ได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศซามัวในโอลิมปิกฤดูร้อน 2016
ประเทศซามัว เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซามัวได้ส่งทีมนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศซานมารีโนในโอลิมปิกฤดูร้อน 2016
ประเทศซานมารีโน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซานมารีโนได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศเซาตูแมอีปริงซีปในโอลิมปิกฤดูร้อน 2016
สาธารณรัฐประชาธิปไตยเซาตูแมอีปริงซีป เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซาตูแมอีปริงซีปได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศซาอุดีอาระเบียในโอลิมปิกฤดูร้อน 2016
ประเทศซาอุดีอาระเบีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซาอุดีอาระเบียได้ส่งทีมนักกีฬาที่ผ่านการคัดเลือกทั้งหมด 11 คน เข้าร่วมแข่งขันใน 5 ชนิดกีฬา และไม่ได้รับเหรียญรางวัลจากการแข่งขันครั้งนี้
ประเทศเซเนกัลในโอลิมปิกฤดูร้อน 2016
ประเทศเซเนกัล เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซเนกัลได้ส่งทีมนักกีฬาที่ผ่านการคัดเลือกทั้งหมด 22 คน เข้าร่วมแข่งขันใน 8 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศเซียร์ราลีโอนในโอลิมปิกฤดูร้อน 2016
ประเทศเซียร์ราลีโอน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเซียร์ราลีโอนได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ฟุตบอลชิงแชมป์สโมสรโลก 2020
ฟุตบอลชิงแชมป์สโมสรโลก 2020 (; 2020
كأس العالم للأندية لكرة القدم قطر ) เป็นการแข่งขันฟุตบอลชิงแชมป์สโมสรโลกครั้งที่ 17 จัดขึ้นโดยฟีฟ่า ซึ่งจะมีทีมที่เป็นแชมป์ของการแข่งขันฟุตบอลถ้วยของทวีปทั้ง 6 ทวีปมาแข่งขัน เช่นเดียวกับทีมแชมป์ลีกจากประเทศเจ้าภาพ โดยครั้งนี้จัดขึ้นที่ประเทศกาตาร์ ในเดือนธันวาคม พ.ศ. 2563 ในสนามแข่งขันสามแห่งในกรุงโดฮา ซึ่งครั้งนี้เป็นการแข่งขันฟุตบอลชิงแชมป์สโมสรโลกครั้งสุดท้ายที่จะมีทีมเข้าแข่งขันเพียง 7 ทีม ก่อนที่จะเพิ่มเป็น 24 ทีมในปี ค.ศ. 2021 ที่ประเทศจีน
ด้านล่างนี้คือทีมเจ็ดทีมที่ได้สิทธิ์เข้าแข่งขันรายการนี้
แต่ละนัดจะลงเล่นที่สองสนามแข่งขันในเมืองของ Al Rayyan, ทั้งสองสนามของพวกเขาจะเป็นแมตช์เจ้าภาพจัดที่มหกรรม ฟุตบอลโลก 2022. Due to the COVID-19 pandemic in Qatar, attendance is limited to only 30% of the stadiums' seating capacity.
สนามกีฬาที่สาม, Khalifa International Stadium ในเมืองหลวง โดฮา, เดิมจะเป็นเจ้าภาพจัดการแข่งขันสองนัด, แต่ภายหลังจากการถอนทีมของ ออกแลนด์ซิตี และการแก้ไขตารางการแข่งขันในภายหลัง, มันจะไม่ถูกนำมาใช้สำหรับการแข่งขัน.
โปรแกรมแต่ละนัดได้ประกาศไว้เมื่อวันที่ 23 ธันวาคม พ.ศ. 2563, กับการสลับโปรแกรมการแข่งขันที่จะเปลี่ยนสนามแข่งขันที่ได้ประกาศไว้เมื่อวันที่ 18 มกราคม พ.ศ. 2564. การจับสลากสำหรับทัวร์นาเมนต์นี้ได้จัดขึ้นเมื่อวันที่ 19 มกราคม พ.ศ. 2564, 16:00 CET , ที่สำนักงานใหญ่ฟีฟ่าใน ซือริช, ประเทศสวิตเซอร์แลนด์, ที่จะตัดสินการประกบคู่ของรอบสอง (ระหว่างผู้ชนะรอบแรกและทีมที่มาจาก เอเอฟซี, ซีเอเอฟ และ คอนคาเคฟ), และคู่แข่งขันของผู้ชนะรอบสองในรอบรองชนะเลิศ (พบกับทีมที่มาจาก คอนเมบอล และ ยูฟ่า). At the time of the draw, the identity of the CONMEBOL team was not known.
เวลาทั้งหมดคือที่ระบุไว้ใน AST .
รางวัลด้านล่างนี้จะมอบให้เมื่อสิ้นสุดการแข่งขัน. รอแบร์ต แลวันดอฟสกี ของ ไบเอิร์นมิวนิก ชนะรางวัล ลูกบอลทองคำ, สนับสนุนโดย อาดิดาส, ซึ่งได้รับรางวัลร่วมกับ อาลีบาบา คลาวด์ รางวัลเพื่อยกย่องผู้เล่นของทัวร์นาเมนต์.
คาโน
คาโน (Kano) เป็นเมืองหลวงของรัฐคาโน ตั้งอยู่ทางทิศตะวันตกเฉียงเหนือของประเทศไนจีเรีย บริเวณซาเฮล ทางใต้ของทะเลทรายสะฮารา เป็นเมืองใหญ่เป็นอันดับ 2 ของไนจีเรีย มหานครคาโนมีพื้นที่ 499 ตารางกิโลเมตร มีประชากร 2,828,861 คน (ค.ศ.2006) ประชากรล่าสุด (ค.ศ. 2016) มีราว 3,931,300 คน ประชากรส่วนใหญ่ของเมืองเป็นชาวเฮาซา
ทะเลสาบอินารี
ทะเลสาบอินารี (, , , ) เป็นทะเลสาบในภูมิภาคซัปมี เป็นทะเลสาบใหญ่เป็นอันดับ 3 ของประเทศฟินแลนด์ ทางเหนือของอาร์กติกเซอร์เคิล
ทะเลสาบอยู่เหนือระดับน้ำทะเล โดยปกติทะเลสาบจะเป็นน้ำแข็งตั้งแต่เดือนพฤศจิกายนถึงต้นเดือนมิถุนายน ทะเลสาบมีเนื้อที่
ฟุตบอลชิงแชมป์สโมสรโลก 2021
ฟุตบอลชิงแชมป์สโมสรโลก 2021  เป็นการแข่งขันฟุตบอลชิงแชมป์สโมสรโลก ครั้งที่ 18 จัดขึ้นโดยฟีฟ่า ซึ่งจะมีทีมสโมสรฟุตบอลนานาชาติทั้ง 6 ทวีปมาแข่งขัน โดยครั้งนี้จัดขึ้นที่สหรัฐอาหรับเอมิเรตส์ ซึ่งครั้งนี้เป็นการแข่งขันฟุตบอลชิงแชมป์สโมสรโลกครั้งสุดแรกที่อยู่ภายใต้กฎใหม่จะเพิ่มจำนวนทีมแข่งขันเป็น 24 ทีม
การแข่งขันถูกกำหนดให้เริ่มต้นตั้งแต่วันที่ 17 มิถุนายน ถึง 4 กรกฎาคม ค.ศ. 2021 แต่ฟีฟ่าจะเลื่อนการแข่งขันไปในภายหลังในปี ค.ศ. 2021, 2022 หรือ 2023 อันเป็นผลมาจากการเปลี่ยนตารางการแข่งขันฟุตบอลชิงแชมป์แห่งชาติยุโรปและโกปาอาเมริกาซึ่งเลื่อนออกไป จากกลางปี ค.ศ. 2020 ถึงกลางปี ค.ศ. 2021 เนื่องจากการระบาดทั่วของโควิด-19
ประกาศรายชื่อ 2 สนาม เมืองอาบูดาบี หลังจากเป็นเจ้าภาพการแข่ง เอเชียนคัพ 2019
All times are local, GST .
2 การทำเข้าประตูตัวเอง
รางวัลด้านล่างนี้จะมอบให้เมื่อสิ้นสุดการแข่งขัน. ชียากู ซิลวา ของ เชลซี ชนะรางวัล ลูกบอลทองคำ, สนับสนุนโดย อาดิดาส, ซึ่งได้รับรางวัลร่วมกับ อาลีบาบา คลาวด์ รางวัลเพื่อยกย่องผู้เล่นของทัวร์นาเมนต์.
นายกเทศมนตรี (ประเทศไทย)
ในประเทศไทย นายกเทศมนตรี มาจากการปกครองที่มีต่อจากการปกครองแบบเทศาภิบาล ซึ่งพระบาทสมเด็จพระปกเกล้าเจ้าอยู่หัว รัชกาลที่ ๗ เป็นผู้ตราขึ้น หน้าที่หลักของนายกเทศมนตรี ก็คือ นายกเทศมนตรีจะมี การปกครองแบบพิเศษ (ซึ่งมิใช่การปกครองแบบท้องถิ่น หรือในรูปแบบที่เรียกว่าอำเภอ หรือที่ว่าการอำเภอ หรือสภาตำบล กำนัน หรือ ผู้ใหญ่บ้าน ซึ่งเรียกว่าการปกครองร่วมแบบท้องถิ่น)
การปกครองแบบพิเศษ.
การปกครองแบบพิเศษ คือการปกครองแบบเทศมนตรี คือมีนายกเทศมนตรีในการปกครองซึ่งคำว่าการปกครองพิเศษ ที่มีที่มาจากเขตปกครองพิเศษ เช่น เทศบาลเมืองพัทยา หรือเทศบาลจังหวัดพัทยา (พิเศษ) ซึ่งเป็นการให้ใช้ความเป็นการเรียกว่าการปกครองแบบพิเศษ โดยการจัดระบบเป็นรูปแบบกึ่งรัฐพิเศษ (โดยรัฐอนุญาตให้เทศบาลเมืองพัทยาที่เดียว) แต่ในปัจจุบันนี้ การปกครองในรูปแบบเทศมนตรีโดยมีนายกเทศมนตรีเป็นผู้บริหารงานภายในพื้นที่และบริหารงานในท้องที่ตำบลนั้นๆ งานหลักของนายกเทศมนตรีที่ต้องปฏิบัตินั่นก็คือ ดูแลเรื่องความสะอาด ถนน ความสะอาดชุมชนตำบล งานบำรุง งานซ่อมแซม ควบคุมกองงานซ่อมแซมรักษา ดูแลรักษาสาธารณูปโภค งานสุขาภิบาล (ขยะมูลฝอย) รวมไปถึงการดูแลในเรื่องสวัสดิการประชาชน (ความช่วยเหลือด้านข้อมูลทะเบียนราษฎร์) (ตามอย่างรูปแบบเดียวกับก.ท.ม) (มิเกี่ยวกับการพัฒนาปกครองท้องถิ่น)
การปกครองแบบท้องถิ่น.
การปกครองท้องถิ่น คือ การปกครองแบบในรูปแบบการพัฒนาตามระบบทั่วไป ทั้งในรูปแบบดำเนินการพัฒนาทางด้านสังคม วางรากฐานพัฒนาสังคม และสาธารณูปโภคต่างๆทั่วไปให้กับประชาชน ซึ่งแบ่งการปกครองแบบท้องถิ่นได้ดังนี้
และในส่วนของการปกครองดูแลระบบท้องถิ่น จะแบ่งแยกกับการปกครองแบบในระบบพิเศษ (มิรวมกัน) และจะมีการปกครองในรูปแบบที่ไม่เหมือนกัน ซึ่งจะมีการเรียกการปกครองได้ใน 2 รูปแบบดังที่กล่าวไว้ข้างต้น คือ การปกครองแบบท้องถิ่น และการปกครองแบบพิเศษเป็นต้น
ลุยจี ดี มาโย
ลุยจี ดี มาโย (; เกิด 6 กรกฎาคม ค.ศ. 1986) เป็นนักการเมืองชาวอิตาลีที่ทำหน้าที่เป็นรัฐมนตรีว่าการกระทรวงการต่างประเทศตั้งแต่วันที่ 5 กันยายน ค.ศ. 2019 ก่อนหน้านี้เขาเคยดำรงตำแหน่งรองนายกรัฐมนตรีอิตาลีและรัฐมนตรีว่าการกระทรวงการพัฒนาเศรษฐกิจแรงงานและนโยบายสังคมตั้งแต่ปี ค.ศ. 2018 ถึง ค.ศ. 2019
วันตา
วันตา ( ; , , ) เป็นนครและเทศบาลในประเทศฟินแลนด์ มีประชากร 228,678 คน (31 มกราคม ค.ศ. 2019)) วันตาเป็นเมืองที่มีประชากรมากเป็นอันดับ 4 ของประเทศฟินแลนด์ เมืองมีพื้นที่ 240.35 ตารางกิโลเมตร โดยเป็นพื้นที่น้ำ 1.97 ตารางกิโลเมตร
สนามบินที่ใหญ่ที่สุดของฟินแลนด์ คือ สนามบินเฮลซิงกิ ตั้งอยู่ที่วันตา เมืองใช้สองภาษาคือ ภาษาฟินแลนด์กับภาษาสวีเดน ซึ่งเป็นภาษาทางการทั้งสองภาษา โดยประชากร 78.7% พูดภาษาฟินแลนด์ และ 2.4% พูดภาษาสวีเดน ส่วนอีก 18.9% พูดภาษาอื่น
แฮร์รี่ พอตเตอร์ (ภาพยนตร์ชุด)
แฮร์รี่ พอตเตอร์  เป็นภาพยนตร์ชุด สร้างจากนวนิยายชื่อเดียวกันโดย เจ. เค. โรว์ลิง ภาพยนตร์ชุดจัดจำหน่ายโดย วอร์เนอร์บราเธอร์ส ประกอบด้วยภาพยนตร์แนวแฟนตาซีทั้งหมดแปดเรื่อง ตั้งแต่ "แฮร์รี่ พอตเตอร์กับศิลาอาถรรพ์" (2001) จนถึง "แฮร์รี่ พอตเตอร์กับเครื่องรางยมทูต ภาค 2" (2011) ภาพยนตร์ชุดแยกที่มีเรื่องราวก่อนหน้าภาพยนตร์ชุดนี้ ประกอบด้วยภาพยนตร์ห้าเรื่อง โดยเริ่มต้นจากภาพยนตร์ "สัตว์มหัศจรรย์และถิ่นที่อยู่" (2016) เป็นจุดเริ่มต้นของสื่อแฟรนไชส์ร่วม โลกเวทมนตร์
ภาพยนตร์ชุดอำนวยการสร้างโดย เดวิด เฮย์แมน แสดงนำโดย แดเนียล แรดคลิฟฟ์, รูเพิร์ต กรินต์และเอ็มมา วอตสัน เป็นสามตัวละครเอก: แฮร์รี่ พอตเตอร์, รอน วีสลีย์และเฮอร์ไมโอนี่ เกรนเจอร์ ภาพยนตร์ชุดมีผู้กำกับทั้งหมดสี่คน ได้แก่ คริส โคลัมบัส, อัลฟอนโซ กัวรอน, ไมค์ นิวเวลล์และเดวิด เยตส์ ไมเคิล โกลเดนเบิร์ก เขียนบทภาพยนตร์ "แฮร์รี่ พอตเตอร์กับภาคีนกฟีนิกซ์" (2007) ขณะที่ภาพยนตร์ที่เหลือทั้งหมด เขียนบทภาพยนตร์โดย สตีฟ โคลฟส์ งานสร้างใช้เวลามากกว่าสิบปี โดยมีเนื้อเรื่องหลักเกี่ยวกับภารกิจของแฮร์รี่ที่ต้องเอาชนะลอร์ดโวลเดอมอร์ ซึ่งเป็นศัตรูตัวฉกาจของเขา
"แฮร์รี่ พอตเตอร์กับเครื่องรางยมทูต" เป็นนวนิยายเล่มที่เจ็ดและเล่มสุดท้ายของนวนิยายชุด ได้รับการดัดแปลงเป็นภาพยนตร์สองภาค โดย "ภาค 1" ฉายในเดือนพฤศจิกายน ค.ศ. 2010 และ "ภาค 2" ฉายในเดือนกรกฎาคม ค.ศ. 2011
"เครื่องรางยมทูต ภาค 1", "ศิลาอาถรรพ์" และ "เครื่องรางยมทูต ภาค 2" อยู่ในอันดับภาพยนตร์ที่ทำเงินสูงสุดห้าสิบอันดับแรก โดยทำเงินอยู่ในอันดับที่ 48, 47 และ 13 "ศิลาอาถรรพ์" และ "เครื่องรางยมทูต ภาค 2" ทำเงินมากกว่า 1 พันล้านดอลลาร์สหรัฐ และเป็นภาพยนตร์ชุดที่ทำเงินสูงสุดอันดับที่สาม โดยทำเงิน 7.7 พันล้านดอลลาร์สหรัฐทั่วโลก โดยไม่ปรับตามอัตราเงินเฟ้อ
ในช่วงปลายปี 1997 เดวิด เฮย์แมน ผู้อำนวยการสร้างภาพยนต์ ได้รับหนังสือแฮร์รี่ พอตเตอร์กับศิลาอาถรรพ์ ซึ่งเป็นหนังสือเล่มแรกของนวนิยายชุดแฮร์รี่ พอตเตอร์ เขาเลือกเก็บหนังสือเล่มดังกล่าวไว้บนชั้นและไม่ได้รู้สนใจที่จะหยิบมาอ่าน จนกระทั่งเลขานุการของเฮย์แมนได้หยิบหนังสือเล่มดังกล่าวมาอ่านและแนะนำให้เฮย์แมนได้ลองอ่านดูบ้าง จากนั้น เฮย์แมนซึ่งแต่เดิมเกลียด "ชื่อเรื่องอันแสนเชย" ของหนังสือเล่มนี้ก็ได้ลองหยิบมาอ่านด้วยตัวเอง แล้วก็พบว่าเขารู้สึกประทับใจในงานเขียนของโรว์ลิงเป็นอย่างยิ่ง เฮย์แมนจึงได้เริ่มดำเนินการนำนวนิยายชุดนี้มดัดแปลงเป็นภาพยนตร์นับแต่นั้น
ทัศนคติที่น่าสนใจของเฮย์แมนทำให้โรว์ลิงตัดสินใจขายลิขสิทธิ์ในการดัดแปลงหนังสือแฮร์รี่ พอตเตอร์สี่เล่มแรกเป็นภาพยนตร์แก่ทางวอร์เนอร์ บราเธอร์สเป็นเงินจำนวน 1 ล้านปอนด์ (2 ล้านดอลลาร์สหรัฐ) โดยเธอต้องการให้ผู้สร้างนั้นซื่อตรงต่อบทประพันธ์ด้วยการคัดเลือกนักแสดงหลักให้เป็นชาวอังกฤษเพื่อให้สอดคล้องลักษณะตัวละครที่เธอได้บรรยายไว้ในหนังสือ และเธอก็ไม่ต้องการให้ทางผู้สร้างผลิตภาพยนตร์ภาคต่อที่ไม่อิงกับบทประพันธ์ของเธอ
แรกเริ่มนั้นทางสตูดิโอได้ตั้งใจจะให้สตีเวน สปีลเบิร์กมากำกับภาพยนตร์ แต่สปีลเบิร์กก็ได้ปฏิเสธไปเนื่องจากเขานั้นไม่ต้องการกำกับภาพยนตร์ที่ทางค่ายคาดหวังผลกำไรเป็นอย่างสูงเช่นนี้ ท้ายที่สุด ทางวอร์เนอร์ก็ได้เลือกให้คริส โคลัมบัสมารับหน้าที่กำกับภาพยนตร์ในภาคแรก และเริ่มทำการคัดเลือกนักแสดงอย่างเข้มข้นจนได้ แดเนียล แรดคลิฟฟ์, รูเพิร์ท กรินท์ และเอ็มม่า วัตสัน ซึ่งรับบทเป็น แฮร์รี่ พอตเตอร์, รอน วีสลีย์ และเฮอร์ไมโอนี่ เกรนเจอร์ ตามลำดับ
การถ่ายทำของภาพยนตร์ชุดเริ่มต้นที่ลีฟส์เดนสตูดิโอส์, ฮาร์ตฟอร์ดเชอร์, อังกฤษ ในเดือนกันยายน ค.ศ. 2000 และสิ้นสุดในเดือนธันวาคม ค.ศ. 2010 โดยมีขั้นตอนหลังการถ่ายทำในภาพยนตร์เรื่องสุดท้ายจนถึงฤดูร้อนปี ค.ศ. 2011 ลีฟส์เดนสตูดิโอส์ เคยเป็นสถานที่ถ่ายทำหลักของ "แฮร์รี่ พอตเตอร์" และเปิดให้สาธารณชนเข้าชมเป็นสตูดิโอทัวร์ในปี ค.ศ. 2012 (เปลี่ยนชื่อเป็น วอร์เนอร์บราเธอร์สตูดิโอส์, ลีฟส์เดน)
ภาพยนตร์ทุกภาคนั้นล้วนประสบความสำเร็จทั้งในแง่ของรายได้และคำวิจารณ์ ทำให้ภาพยนตร์ชุดแฮร์รี่ พอตเตอร์เป็นอีกหนึ่งภาพยนตร์ระดับแนวหน้าของวงการฮอลลีวูดร่วมกับภาพยนตร์ชุด เจมส์ บอนด์, สตาร์วอร์ส, อินเดียนา โจนส์ และไพเรทส์ออฟเดอะแคริบเบียน โดยกระแสตอบรับของผู้ชมที่มีต่อภาพยนตร์ชุดนี้ก็เป็นไปในทางเดียวกันว่า ตัวภาพยนตร์แต่ละภาคมีเนื้อหาที่มืดหม่นและเป็นผู้ใหญ่มากขึ้น อย่างไรก็ตาม ความคิดเห็นของแฟนหนังสือที่มีต่อภาพยนตร์ชุดนี้กลับแตกต่างกันออกไป ผู้อ่านกลุ่มหนึ่งชื่นชอบการดัดแปลงที่ยึดมั่นและซื่อตรงต่อบทประพันธ์ของภาพยนตร์สองภาคแรกของชุด ในขณะที่ผู้ชมอีกกลุ่มหนึ่งกลับชื่นชอบการเล่าเรื่องด้วยตัวละครที่มีเอกลักษณ์ของภาพยนตร์ภาคหลัง ๆ มากกว่า
นอกจากนี้ แฟนคลับบางส่วนยังรู้สึกว่าการที่ภาพยนตร์เปลี่ยนผู้กำกับบ่อยนั้นทำให้เกิดความไม่ปะติดปะต่อเกิดขึ้น เช่นเดียวกับการตีความบทศาสตราจารย์ดัมเบิลดอร์ของไมเคิล แกมบอนที่มารับบทต่อจากริชาร์ด แฮร์ริสที่เสียชีวิตไป อย่างไรก็ตาม ทางเจ. เค. โรว์ลิงนั้นก็ได้ให้ความเห็นเชิงสนับสนุนแก่ภาพยนตร์ทุกภาค และกล่าวว่าภาพยนตร์แฮร์รี่ พอตเตอร์กับเครื่องรางยมทูต ภาค 2 คือภาพยนตร์ภาคที่เธอชอบมากที่สุด
คำวิจารณ์ของภาพยนตร์แต่ละภาคนั้นมีความแตกต่างกันออกไป โดยหากนับเฉพาะคะแนนวิจารณ์จากเว็บไซต์วิจารณ์ภาพยนตร์หลักจะสามารถแบ่งได้ตามตารางด้านล่างนี้
ภาพยนตร์ชุดแฮร์รี่ พอตเตอร์ประสบความสำเร็จในรายได้เป็นอย่างมาก โดยสามารถทำรายได้รวมทั้ง 8 ภาคไปได้กว่า 7.7 พันล้านดอลลาร์สหรัฐ และเคยเป็นภาพยนตร์ชุดที่ทำรายได้สูงที่สุดตลอดกาลอีกด้วย (ปัจจุบันอยู่ในอันดับที่ 3 รองจากภาพยนตร์ชุด จักรวาลภาพยนตร์มาร์เวล และ สตาร์ วอร์ส) โดยภาพยนตร์ภาคที่ทำรายได้สูงที่สุดนั้นก็ได้แก่ แฮร์รี่ พอตเตอร์กับเครื่องรางยมทูต ภาค 2 ที่กำกับภาพยนตร์โดย เดวิด เยตส์ ซึ่งทำรายได้ไปมากกว่า 1,342 ล้านดอลลาร์สหรัฐ ส่วนภาพยนตร์ แฮร์รี่ พอตเตอร์กับนักโทษแห่งอัซคาบัน ของ อัลฟอนโซ กัวรอน นั้นถือเป็นภาพยนตร์ภาคที่ทำรายได้น้อยที่สุดในชุด โดยสามารถทำรายได้ไปทั้งหมด 796 ล้านดอลลาร์สหรัฐ หากนับเฉพาะรายได้ที่ภาพยนตร์ชุดนี้สามารถทำได้จากการฉายในระบบ IMAX ภาพยนตร์ 6 ภาคหลังนั้นก็สามารถทำรายได้ทั่วโลกไปได้มากกว่า 216 ล้านดอลลาร์สหรัฐ โดยภาพยนตร์แต่ละภาคสามารถทำเงินได้ตามตารางที่ระบุไว้ด้านล่างนี้
นิสิต เวทย์ศิริยานันท์
นิสิต เวทย์ศิริยานันท์ เป็นอดีตสมาชิกสภาผู้แทนราษฎรจังหวัดศรีสะเกษ อดีตรองหัวหน้าพรรคประชาธิปไตย ในปี พ.ศ. 2517
นิสิต เวทย์ศิริยานันท์ ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 โดยไม่สังกัดพรรคการเมืองใด ต่อมาได้ร่วมกับชุมพล มณีเนตร อดีต ส.ส.ฉะเชิงเทรา ก่อตั้งพรรคประชาธิปไตยขึ้น โดยนายนิสิต รับตำแหน่งรองหัวหน้าพรรค แต่ต่อมานายนิสิตได้ย้ายไปร่วมงานกับพรรคพลังประชาชน ของบุญคุ้ม จันทรศรีสุริยวงศ์ และได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ในนามพรรคพลังประชาชน
นายนิสิต เคยประกอบธุรกิจรับเหมาก่อสร้าง โดยใช้ชื่อบริษัท ปโชตา จำกัด เมื่อปี พ.ศ. 2530 ต่อมาในปี พ.ศ. 2542 เขาถูกศาลพิพากษาให้ล้มละลาย และให้พ้นจากการล้มละลาย ในปี พ.ศ. 2547
เทือกเขาซากรอส
เทือกเขาซากรอส (; ; Lurish: ; ) เป็นเทือกเขาในประเทศอิหร่าน อิรัก และทางตะวันออกเฉียงใต้ของประเทศตุรกี เทือกเขามีความยาว 1,600 กิโลเมตร เทือกเขาเริ่มต้นทางทิศตะวันตกเฉียงเหนือของประเทศอิหร่าน จากนั้นทำหน้าที่เป็นเส้นเขตแดนทางทิศตะวันตกของอิหร่าน เทือกเขาครอบคลุมพื้นที่ส่วนใหญ่ทางตะวันออกเฉียงใต้ของตุรกีและทางตะวันออกเฉียงเหนือของอิรัก จากนั้นมีแนวเขาไปถึงชายทะเลของอิหร่านบริเวณอ่าวเปอร์เซีย มีจุดสิ้นสุดอยู่ที่ช่องแคบฮอร์มุซ จุดสูงสุดคือภูเขาเดนา ที่ความสูง
ลุยจิ ดิ มาโย
ความสัมพันธ์จีน–ไทย
ความสัมพันธ์จีน–ไทย ได้เริ่มต้นอย่างเป็นทางการในเดือนพฤศจิกายน พ.ศ. 2518 หลังจากเจรจากันมาหลายปี ซึ่งเป็นเวลานานแล้ว ที่ประเทศไทยหรือในชื่อเดิมคือสยามได้เป็นประเทศที่แน่นแฟ้นต่อจีนอย่างมาก และโดยปกติแล้ว ชาวจีนก็แสดงความนับถือสยามอย่างสูงโดยรับรองสัมพันธไมตรีต่อกัน อย่างไรก็ตาม หลังจากที่จอมพล แปลก พิบูลสงคราม พยายามลบล้างและขัดขวางชาวจีน ความรู้สึกชื่นชอบของคนไทยที่มีต่อจีนได้รับความสูญเสียอย่างหนัก
สมัยกลางและสมัยใหม่ตอนต้น.
ความสัมพันธ์จีน–ไทยย้อนหลังไปถึงช่วงปลายคริสต์ศตวรรษที่ 15 เมื่อการเดินทางสมบัติหมิงของเจิ้งเหอได้มาจอดที่อยุธยา ประเทศไทย แม้ว่าจีนจะสนับสนุนรัฐมะละกาซึ่งเป็นคู่แข่งของไทย แต่ก็ยังถือว่าไทยเป็นหนึ่งในระบบบรรณาการของจีนที่ซื่อสัตย์มากกว่า เมื่อญี่ปุ่นบุกครองเกาหลี ไทยได้เสนอให้จีนบุกญี่ปุ่น ความสัมพันธ์ระหว่างทั้งสองประเทศต่อเนื่องมาถึงสมัยราชวงศ์ชิง โดยในช่วงคริสต์ทศวรรษ 1760 การรุกรานพม่าของราชวงศ์ชิงได้ช่วยบรรเทาแรงกดดันจากพม่าที่มีต่อประเทศไทย ส่วนการนำเข้าข้าวไทยได้ช่วยหล่อเลี้ยงประชากรจีนสมัยชิง ในขณะที่ชาวไทยเชื้อสายจีนมีอิทธิพลอย่างมากต่อการเมืองของไทยสมัยใหม่ตอนต้น